চায়ের কাপে চুমুক দিতে দিতে কী বলছেন স্বস্তিকা?

ওয়েব ডেস্ক: সমাজমাধ্যমে সক্রিয় অভিনেত্রী স্বস্তিকা মুখোপাধ্যায় (Swastika Mukherjee)। আর বরাবরই তিনি চর্চায় থাকতে পছন্দ করেন। এবার সমাজমাধ্যমে একগুচ্ছ ছবি পোস্ট করেছেন তিনি। চায়ের কাপে চুমুক দিতে দিতে কি বলছেন অভিনেত্রী (Actress)?

স্বস্তিকা মুখোপাধ্যায় বরাবরই চর্চায় থাকেন, সে তাঁর কাজের জন্য হোক বা ব্যক্তিগত জীবন। সম্প্রতি তিনি একগুচ্ছ ছবি পোস্ট করেছেন, যা দেখে অভিনেত্রীর পোস্ট থেকে কিছুতেই চোখ সরাতে পারছেন না তাঁর অনুরাগীরা। সমাজমাধ্যমে চোখ রাখলেই দেখা যায়, অভিনেত্রী কখনও খোলামেলা পোশাকে, আবার কখনও বঙ্গ নারী। তবে, এবার দেখা গেল ছিমছাম পোশাকে। সাদা কটনের ফ্রক, তার মধ্যে রঙ বেরঙের ক্রস স্টিচ। অভিনেত্রীর সাজ যেন বড্ড মন ছুয়েছে অনুরাগীদের।

আরও পড়ুন: প্রখ্যাত ইতালিও ফ্যাশন ডিজাইনার জর্জিও আরমানি প্রয়াত

শুধু তাই নয়, একদম সাদামাটা লুকে অভিনেত্রীকে দেখা গেল রাস্তায় দাঁড়িয়ে হাতে চায়ের কাপ নিয়ে ছবি তুলতে। একগুচ্ছ ছবি পোস্ট করে ক্যাপশনে তিনি লিখেছেন, “চায়ের কাপে চুমুক, আর রাস্তার চায়ের দোকানের মত চা কেউ বানাতে পারে না। I am tea person , not a coffee lover and I try every possible tea flavour available in the market, when I travel abroad I try the special local tea but nothing beats what our country roadside stalls serve. best এর best… বম্বেতে একদিন ইচ্ছে হল, চা খেতে খেতেই শ্যুট করলাম। ” এছাড়াও অভিনেত্রী তাঁর জামা প্রসঙ্গে লেখেন, “ছোটবেলায় দিদা এরকম ক্রস স্টিচ এর জমা বানিয়ে দিত, বড়বেলায় এমন একটা ড্রেস দেখে মনটা ভালো হয়ে গেল। ছোটবেলা আঁকড়েই বেঁচে আছি আমরা ”